Moa

Da Moa (dt. Main) is mit 527 km da lengste rechte Nemfluss vom Rhein und da lengste Fluss, wo af seina gsamtn Leng innahoib vo Deitschland valafft.

Da Moa fliaßt vo Ostn af Westn, wo fia Middleiropa recht ungwehnli is. Ea fiaht duachs frängnggische Middlgebiag, duach historische Kloastädt, duach Wiazburg und duachs fränggische Weinbaugebiet. Zwischn Mainz und Wiesbodn fliaßt a in an Rhein. Davoa valafft a no duach de Innenstod vo Frangfuat am Moa.


 Datn 

Da Moa lafft duach de Bundeslända Bayern und Hessn. Im Bereich vo da Stod Wertheim buidt a af rund 25 Kilometa Leng de Grenz zwischn Bayern und Bodn-Wiattmbeag. Er mindt ban Wiesbodna Stodtei Mainz-Kostheim in an Rhein. Rechnat ma de Regnitz mid da Pegnitz ois Quejfluss, griagt ma a Gsomtleng vo 567 km Fliaßstreckn.

 Nam 

Da Nam Moa is vom indogermanischn Woatstomm *mein-/*moin-/*min- obgloadd, vawondt mid idg. *meu- "feicht, netzn, unreine Flissigkeit; woschn".Albrech Greule, Wolfgang Janka, Michael Prinz (Hrsg.): Gwassanam in Bayern und Estareich. edition vulpes, Regensburg 2005. ISBN 3-939112-00-3 De Kejtn hom an Fluss Moin oda Mogin gnennt. Wia de Rema im 1. Joahundad v. Kr. in des Gebiet kema san, hom's den Nam in Moenus, latinisiad so z. B. bei Plinius (naturalis historia) oda Tacitus (Germania). Im Middloita is da Fluss moastns ois Moyn oda Moyne iwaliefat. Da Nam Meyn is zan easchtn Moi im 14. Joarhundad afdaucht.

In de Mundoartn, de wo entlong vom Moa gredd wean, hoaßt a:

 Maa in Obafranggn und Middlfranggn
 Mee in Untafranggn,
 Maa (lokaj teis nasalisiad, teis vadumpft) am Boarischa Untamoa (Bayerischer Untermain)
 Mää in da Aschaffaburga Gengd,
 Maa (nasalisiad) in da Gegnd um Frangfuat am Moa.

 Nemfliss 


De lengstn Nemfliss vom Moa san de Fränggische Saale (rechts, 125 km), de Tauba (links, 114 km), de Nidda (rechts, 90 km), de Kinzig (rechts, 86 km) und de Regnitz (links, 59 km).

Zamm mid iahm Quejfluss Pegnitz is de Regnitz olladings 162 km long und domit da lengste Nemfluss. Aussadem fiaht de Regnitz an da Mindung deitlich meah Wossa (51,2 m³/s) ois da Moa (42,1 m³/s), so doss se hydrografisch sogoa ois da Haptfluss vom Moasystem gejtn koGerlach, Renate: Flußdynamik des Mains unter dem Einfluß des Menschen seit dem Spätmittelalter. Trier 1990 (Forschungen zur deutschen Landeskunde 234), S. 23 f.. An da Pegnitz liegt außadem de mid Obstond grässte Stod an am Moa-Zuafluss, Niamberg.

 Grafik vo de Quej- und Nemfliss mid iwa 40 Kilometa Leng 

(je mid Quejfliss)

 Beleg 

 Im Netz 

 Wossaständ boarischa Fliass
 Wasser- und Schifffahrtsdirektion Süd
 Moaradlweg


!Main
Kategorie:Bundeswasserstraße
Kategorie:Fluss in Bayern
Kategorie:Fluss in Europa